Dzulkifli Abdul Razak

Profesor Emeritus Tan Sri Dato' Dzulkifli bin Abdul Razak (lahir 1951) ialah ahli akademik dan pendidik Malaysia. Beliau merupakan pengerusi Lembaga Pengarah Universiti Sains Islam Malaysia (USIM) (2016–2018) dan rektor Universiti Islam Antarabangsa Malaysia (UIAM) sejak 1 Ogos 2018. Beliau juga pernah berkhidmat sebagai Naib Canselor Universiti Antarabangsa Albukhary menggantikan Dato' Dr. Sharom Ahmat dan sebelumnya Naib Canselor Universiti Sains Malaysia (USM) selama 11 tahun.

AIU
Dr Dzulkifli berjanji akan memantapkan lagi AIU. AIU merupakan universiti swasta milik Yayasan Albukhary sejak 2010 yang dibiayai oleh konglomerat, Tan Sri Syed Mokhtar Al-Bukhary. Kampus induk AIU beroperasi di Pusat Ilmu Sharifah Rokiah di Jalan Tun Abdul Razak, Alor Setar.

Keluarga 
Dzulkifi ialah anak kedua Abdul Razak Abdul Hamid, satu-satunya mangsa tragedi pengeboman Hiroshima yang terselamat pada 1945.

Beliau berkahwin dengan Masrah Abidin dan dikurniakan empat anak.

Rujukan

Orang hidup
Ahli akademik Malaysia
Orang Malaysia berketurunan Melayu
Muslim Malaysia
Rektor Universiti Islam Antarabangsa Malaysia
Kelahiran 1951
Ahli farmakologi Malaysia